open-index/open-wikipedia-markdown huggingface dataset:
EBird

**eBird** je webová stránka sprístupňujúca databázu pozorovaní vtákov formou prehľadov druhov, fotografií, nahrávok hlasov a máp rozšírenia alebo formou zoznamu jednotlivých kontinentov, štátov až na úroveň regiónov (na Slovensku po úroveň krajov) formou prehľadov a máp.

Ľudia z celého sveta v reálnom čase môžu zapisovať svoje pozorovania vtákov, fotografie a nahrávky hlasov priamo cez túto webovú stránku alebo rovnomennú mobilnú aplikáciu. Sledovaním a zapisovaním sa zaoberajú nielen ornitológovia a prírodovedci ale aj milovníci pozorovania prírody. 

## Externé odkazy
* oficiálna stránka

## Zdroj
* 

Kategória:Ornitológia
Kategória:Biologické databázy
Kategória:Občianska veda
Mestská hromadná doprava v Seredi

**Mestská hromadná doprava v Seredi** je sieť liniek mestskej hromadnej dopravy v Seredi, ktorú prevádzkuje spoločnosť SAD DS. Mestskú hromadnú dopravu zabezpečujú 2 autobusové linky.

## Linky

## Vozidlový park

## Referencie

Sereď
Kategória:Sereď
Mestská hromadná doprava v Rožňave

**Mestská hromadná doprava v Rožňave**  bola zabezpečovaná autobusovou dopravou, ktorú tvorili 2 autobusové linky s číslovaním 102 a 107. Prevádzkovala ju spoločnosť eurobus. Mestskú hromadnú dopravu zabezpečovali 2 autobusové linky. Vozidlový park tvoril jeden autobus. Od 14. decembra 2025 prevzali obsluhu Rožňavy regionálne autobusové linky rovnakého dopravcu objednávané Košickým samosprávnym krajom a spolufinancované mestom Rožňava.

## Linky

## Vozidlový park
Vozidlový park dopravcu na linkách MHD tvoril 1 čiastočne nízkopodlažný autobus vybavený klimatizáciou. Na niektorých spojoch liniek MHD sa však objavovali aj prímestské vozidlá dopravcu.

## Referencie

Rožňava
Kategória:Rožňava
Vaslui (mesto)

**Vaslui** je hlavné mesto rovnomennej župy v rumunskom Moldavsku. Má 55 407 obyvateľov.

## História
Prvá zmienka o meste Vaslui je z roku 1435. Medzi rokmi 1439 a 1440 bolo počas tatárskych vpádov vypálené. V roku 1475 sa tu konala bitka, pri ktorej moldavský princ Stefan cel Mare porazil osmanské vojská. Pred druhou svetovou vojnou tu existovala početná židovská komunita. Po páde socializmu a pozvoľnej transformácii v modernú krajinu tu dnes vládne 15 % nezamestnanosť, jedna z najvyšších v krajine.

## Demografické údaje
Podľa sčítania ľudu z roku 2011 má mesto 55 407 obyvateľov. Etnický vzhľad je nasledovný:

* Rumuni: 98,63%
* Rómovia: 1,19%
* Lipovani: 0,06%
* Iné: 0,12%

## Ekonomika
Hlavnými priemyselnými odvetviami sú textilný priemysel (odevy a pletené odevy) a potravinárstvo (pečivo, rastlinný olej, mäso, mliečne výrobky). Nachádza sa tu tiež množstvo nákupných centier a supermarketov.

## Doprava
220px|right|thumb|Vlaková stanica
Nová zmodernizovaná vlaková stanica sa nachádza na juhu mesta.

V júli 1994 sa otvorila trolejbusová linka. Uzavrela sa v júli 2009 a znovu sa otvorila v júni 2016. Neskôr po dvoch mesiacoch sa znova uzavrela. Premýšľa sa nad jej obnovením.

V meste je mestská hromadná doprava zabezpečená autobusmi a taxíkmi.

## Šport
220px|right|thumb|Mestský štadión
Vaslui je domovom futbalového klubu FC Vaslui, ktorý pôsobil v Lige I do roku 2014, a hádzanárskeho klubu HC Vaslui, ktorý hrá v Lige Națională.

## Partnerské mestá
*  Cahul, Moldavsko
*  Quarrata, Taliansko
*  Radoviš, Severné Macedónsko
*  San Fernando de Henares, Španielsko

## Iné projekty

## Zdroj
* 

Kategória:Mestá v Rumunsku
Kategória:Vaslui (mesto)
Mestská hromadná doprava vo Svite

**Mestská hromadná doprava vo Svite** je zabezpečovaná autobusovou dopravou, ktorú tvorí 1 autobusová linka s číslovaním 218, ktorú prevádzkuje spoločnosť Brynczka. Brynczka prevádzkuje vo Svite 2 typy vozidiel. Linka premáva v čase cca 05:00 - 22:30. Jazdí v pracovných dňoch každých najviac 60 minút, večer a cez voľné dni každých najviac 180 minút.

## Linky

## Vozidlový park

## Referencie

Svit
Mestská hromadná doprava v Senci

**Mestská hromadná doprava v Senci** je zabezpečovaná autobusovou dopravou, ktorú tvorí 1 autobusová linka s číslovaním 1. Prevádzkuje ju spoločnosť ARRIVA Mobility Solutions. Mestskú hromadnú dopravu zabezpečuje 1 autobusová linka.

## Linky

## Vozidlový park

## Referencie

Senec
Kategória:Senec
Wu-šuang pchu

náhľad| Čang Čcheng-jie zobrazený vo Wu-šuang pchu

**Wu-šuang pchu** (čínskymi znakmi 無雙 譜 - pchin-jin: Wushuang Pu - doslova: tabuľka/zoznam/album/katalóg/register [osobností] nemajúcich obdoby) je čínska kniha s obrázkami tlačenými drevorezom doplnenými najmä básňami, ktorú prvý raz vytlačil v roku 1694 maliar Ťin-š' (金 史), známy aj ako Ťin Ku-liang (金 古 良). Ťin Ku-liang zostavil knihu spolu s rezbárom menom Ču Kuej (朱 圭).

Obsahuje životopisy a fiktívne vyobrazenia 40 významných Číňanov žijúcich od dynastie Chan po dynastiu Sung. Ide vždy o obrázok, sprevádzaný krátkym úvodom a súvisiacou básňou v štýle jüe-fu. Ilustrácie z knihy boli značne rozšírené a opakovane sa používali, často ako motívy na čínskom porceláne. Autor v knihe tvrdí, že spomínané osobnosti nemajú obdobu, odtiaľ pochádza aj názov wu-šuang pchu. 

## Vybrané publikácie (čínština)
* 
* 

## Zdroje


## Bibliografia
* Georg Weishaupt (2002). The great fortune; Chinese and Japanese porcelain of the 19th and 20th centuries and their forerunners, from the Weishaupt collection. (Das grose gluck). Nemecko.  /  s. 143187
* 

Kategória:Čínske knihy
Autobusová doprava v Žiline

**Autobusová doprava v Žiline** je sieť liniek mestskej hromadnej dopravy v Žiline, ktorú prevádzkuje spoločnosť Dopravný podnik mesta Žiliny, s.r.o. Služby MHD sú poskytované na 11 štandardných a na 2 špeciálnych autobusových linkách  a  pre zamestnancov KIA a Mobis. Liniek je celkovo 13 s číslovaním , , , , , , , , , , ,  a . V minulosti premávala bezplatná linka  zo železničnej stanice na TESCO hypermarket. Dopravný podnik mesta Žiliny prevádzkuje v Žiline 33 typov vozidiel.

## Linky

## Vozidlový park

## Referencie

Žilina
Kategória:Doprava v Žiline
Naftolftaleín

**α-Naftolftaleín** (C28H18O4) je ftaleínové farbivo využívané ako pH indikátor s vizuálnym prechodom z priehľadnej/červenej farby do zelenomodrej pri pH 7,3-8,7.

## Zdroj

Kategória:Acidobázické indikátory
Kategória:Triarylmetánové farbivá
Naftali Bennett

**Naftali Bennett** (* 25. marec 1972, Haifa, Izrael, ) je Izraelský politik, podnikateľ, rezervista Izraelských obranných síl, líder politickej strany Nová pravica a poslanec Knesetu. Od 13. júna 2021 do 30. júna 2022 bol premiérom Izraela.

## Štúdium
Rodičia Naftaliho Bennetta prišli do štátu Izrael zo San Francisca po šesťdňovej vojne v roku 1967. Vojenskú službu absolvoval u elitných špeciálnych jednotiek Sajeret Matkal a Sajeret Maglan. Po vojenskej službe navštevoval Hebrejskú univerzitu v Jeruzaleme, kde získal titul z práv.  

## Referencie

Kategória:Predsedovia vlády Izraela
Kategória:Politici židovského pôvodu
Kategória:Izraelskí politici
Kategória:Absolventi Hebrejskej univerzity v Jeruzaleme
Kategória:Izraelskí právnici
Kategória:Osobnosti z Haify
HC 21 Prešov

**HC Prešov** je slovenský hokejový klub pôsobiaci v TIPOS Slovenskej hokejovej lige, vznikol v roku 2021.

## História
Novozaložený hokejový klub HC 21 Prešov vystriedal v slovenskej extralige od sezóny 2021–22 klub HC 07 Detva. Hlavný tréner bol Juraj Faith a základné mužstvo tvorili hráči Detvy. Konečnú bodku za presunom detvianskeho klubu do Prešova dal Slovenský zväz ľadového hokeja, išlo však iba o formalitu.

Majiteľ detvianskeho klubu Róbert Ľupták sa rozhodol presunúť extraligovú licenciu do Prešova. Prvý kapitán tímu bol Prešovčan Marek Zagrapan, ktorý prišiel z HK Poprad. Zagrapan bol draftovaný Buffalom Sabres v prvom kole, celkovo 13., vo vstupnom drafte 2005.

Prvú sezónu Prešov postúpil z 10. miesta do predkola play-off Tipos extraligy. Ich súper bol HK Spišská Nová Ves, ktorý bol jasný favorit na postup do štvrťfinále. Lenže stal sa presný opak. Prešov porazil Spišskú Novú Ves 3:0 na zápasy a postúpil do štvrťfinále. V ňom si zahral proti Slovanu Bratislava, ale prehral 4:0 na zápasy. Ďalšia sezóna ale nevyšla podľa plánov, keďže Prešov skončil na poslednom 12. mieste a zostúpil do Tipos Slovenskej hokejovej ligy. V Tipos SHL Prešov v prvej sezóne postúpil do finále cez Modré Krídla a Považskú Bystricu, ale vo finále podľahol Žiline 4:0 na zápasy.

## Súčasný káder (2024/25)

## Zdroj
* 

Kategória:Slovenské hokejové kluby
Kategória:Šport v Prešove
Salála

**Sálala** je významný prístav a druhé najvýznamnejšie mesto  Ománu. Zároveň je hlavným mestom oblasti Dafár, ktorý sa nachádza na juhu krajiny na pobreží Arabského mora. V roku 2022 tu žilo asi 440 tisíc obyvateľov. Blízko mesta sa nachádza rovnomenné letisko. 

Salála je dôležitý uzol námornej dopravy, medzi prístavmi kontajnerovej dopravy jej patrí 46. miesto na svete. Tunajšie medzinárodné letisko je druhé najväčšie v krajine. Air Arabia, Air India Express, Qatar Airways a ďalšie tri aerolínie prevádzkujú tunajšie lety. Dlho plánovaná železnica si kladie za cieľ viac prepojiť štáty GCC, tiež v úseku medzi Salálou a Suhárom na severe krajiny.

## Geografia
vpravo|náhľad| Horská oblasť severne od Salály počas obdobia c''harif''
Pobrežie a hory okolo Salály (Salalah) sú spoločne s malou priľahlou časťou susedného Jemenu jediným miestom Arabského polostrova, kam zasahujú juhozápadné monzúny. Medzi júlom a septembrom sú monzúny zdrojom zrážok, ktoré zavlažujú celú oblasť a dávajú jej, pre Arábiu netypickú, zelenú farbu vegetácie. Počas tohto obdobia dažďov, nazývaného *[[Charif]]* (rovnaký názov má aj každoročne v tejto dobe organizovaný festival, počas ktorého sa mesto stáva vyhľadávaným turistickým strediskom), spadne v Salále asi 55 mm a v okolitých horách viac ako 200 mm zrážok. Relatívna vlhkosť vzduchu stúpa v celej oblasti z 50 na 85 %.

## Ekonomika
Vedľa prístavu má svoje miesto v miestnej ekonomike aj petrochemický priemysel.

Ťažba a spracovanie ropy (Omanoil), stavebný priemysel (výroba resp.spracovanie cementu a sádry), turizmus.

## Referencie

## Iné projekty

## Externé odkazy
* Port Salalah  

## Zdroj

Kategória:Bývalé hlavné mestá
Kategória:Mestá v Ománe
Veľká cena Azerbajdžanu 2021

**Veľká cena Azerbajdžanu 2021** (angl. **Formula 1 Azerbaijan Grand Prix 2021**), boli preteky Formule 1, ktoré sa konali dňa 6. júna 2021 na mestskom okruhu Baku City Circuit v Baku, hlavnom meste Azerbajdžanu. Bola to šiesta Veľká cena sezóny 2021 a štvrtá Veľká cena Azerbajdžanu v dejinách Formule 1.

## Priebeh pretekov
Sergio Pérez vyhral svoje druhé preteky vo Formule 1 a prvýkrát ako jazdec stajne Red Bull. Sebastian Vettel skončil na druhom a Pierre Gasly na treťom mieste.

Na začiatku pretekov sa vedúci šampionátu jazdcov Max Verstappen z tímu Red Bull ujal vedenia, potom ako dokázal predbehnúť Charlesa Leclerca, ktorý dosiahol v kvalifikácii Pole Position, a Lewisa Hamiltona, svojho hlavného rivala v súboji o titul. Pérez sa dostal po štarte na druhé miesto, hneď za tímového kolegu z Red Bullu. Vďaka tomu, že dokázal za sebou udržať Hamiltona, mohol Verstappen na čele navyšovať svoj náskok. V 29. kole boli preteky prvý raz neutralizované, pretože Lance Stroll havaroval v dôsledku defektu pneumatiky. Aj po reštarte sa Verstappen, Pérez a Hamilton nachádzali na prvých troch miestach. Šesť kôl pred koncom bola Veľká cena znovu pozastavená; Max Verstappen musel z prvej priečky odstúpiť lebo taktiež havaroval kvôli defektu pneumatiky. Tým pádom sa do čela pretekov dostal Sergio Pérez. V 48. kole bola Veľká cena reštartovaná z pevných pozícií. Lewis Hamilton sa na krátku dobu ujal vedenia, avšak nedobrzdil do prvej zákruty a prepadol sa mimo bodované priečky. Pérez sa opätovne dostal na prvé miesto, ktoré už v záverečných kolách obhájil pred Sebastianom Vettelom z Aston Martinu a Pierrom Gaslym z AlphaTauri.

## Po pretekoch
V dôsledku defektov pneumatík zahájila firma Pirelli, jednotný dodávateľ pneumatík do Formule 1, vyšetrovanie, ktoré malo objasniť dôvod týchto defektov. Z analýzy vyplynulo, že obidva defekty boli spôsobené nízkym natlakovaním. Tím Red Bull poprel, že by v pneumatikách vedome znižoval tlak a že skôr ide o nešťastnú zhodu okolností.

Víťaz pretekov Sergio Pérez prezradil, že kvôli hydraulickým problémom jeho stajňa Red Bull rozmýšľala, že mu v závere pretekov prikáže odstaviť svoj monopost.

## Výsledky
### Kvalifikácia

**Poznámky:**
* – Lando Norris  bol potrestaný poklesom troch miest na štarte kvôli nedodržania červených vlajek počas 1. kvalifikácie
* – Lance Stroll a Antonio Giovinazzi nezaznamenali žiadny meraný čas v 1. kvalifikácií v dôsledku vlastných havarií; napriek tomu ím povolilo riaditeľstvo pretekov odštartovať zo štartovného roštu

### Preteky

**Poznámky:**
*  – Vrátane 30-sekundového trestu
*  – Nedokončil, no odjazdil 90% pretekov a teda bol klasifikovaný

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Veľká cena Azerbajdžanu 
Kategória:Formula 1 v roku 2021
PPPeter

**Peter Popluhár** (* 16. jún 1993, Bratislava), známy predovšetkým ako **PPPeter**, alebo **PPPíter**, je slovenský youtuber, vlogger, komik, spisovateľ a dokumentarista známy najmä tvorbou cestovateľských vlogov a satirických videí.

## Tvorba
Peter robí videá o rôznych krajinách, v ktorých žil, alebo ktoré navštívil. Počas štúdia v Spojených štátoch, nakrútil so svojím spolubývajúcim prvé video s názvom „Najhoršie veci o USA“. Podobné videá natočil o Francúzsku, Nemecku, Česku, Afrike, Argentíne či Slovensku. Ďalej tvorí obsah súvisiaci s cestovaním; vo videách hodnotí pobyty v najlepšie a najhoršie hodnotených hoteloch východnej Európy. Taktiež spravil hodnotenie najdrahšieho hotela najchudobnejšej krajiny sveta. Má celú sériu svojich návštev v Afrike, ktorú odvysielala aj RTVS s názvom *[[PPPíter v Afrike]]*. Medzi jeho najzaujímavejšie zážitky z Afriky patrí hľadanie najvzácnejších afrických tvorov, lov dikobraza či plavba loďou z Nigérie do Kamerunu počas občianskej vojny.

Na YouTube má 3 kanály. Prvý – PeterLife, ktorý je už v súčasnosti neaktívny, ale obsahuje množstvo cestovateľských vlogov. Druhý – PPPeter, ktorý bol chvíľu zablokovaný pre Česko a Slovensko kvôli lepšiemu medzinárodnému dosahu. Tretím kanálom je slovenský ekvivalent PPPíter. Sem pridáva rovnaké videá ako na anglický (PPPeter) len so slovenskými titulkami dodnes.

Slovensko prezentuje skôr ako zaostalejšiu časť východnej Európy. Najčastejšie v jeho najznámejšej šou The Worst Reviewed.

K jeho ďalším najznámejším šou patria aj už zaniknuté šou The Best Reviewed a The Worst Reviewed: Eastern Europe.

Taktiež sa objavil v epizóde vlogera Geography Now v časti o Slovensku.

V roku 2018 vydal knihu cestovateľských poviedok s názvom *Kde všade som (ne)zomrel*, ktorá je dostupná aj v audio podobe, a v roku 2021 vydal knihu poviedok zo života *Ako (ne)prežiť mladosť.*

Na jeseň 2022 vydal cestovateľský dokument *Neobyčajná Expedícia: Latinská Amerika*, ktorý uverejnil na svoj YouTube kanál. V seriáli ukazuje netradičnú stránku Latinskej Ameriky a najväčších bizarností, ktoré táto časť sveta ponúka.   V roku 2022 bol zaradený do Forbes rebríčka top influencerov.

## Ocenenia
V roku 2017 získal ocenenie Bloger roka v kategórii Video blog. V roku 2018 získal za súbor cestovateľských poviedok *Kde všade som (ne)zomrel* titul Knižný debutant roka a ocenenie Zlatá kniha. Zbierka sa stala mládežníckou knihou roka 2018 v Panta Rhei Awards - Cena knižnej múzy.

## Zaujímavosti

* v Spojených štátoch a Argentíne pracoval ako čašník
* hovorí niekoľkými jazykmi (anglicky, španielsky, francúzsky,...)
* počas pobytu v Peru dostal otravu jedlom
* hrá na gitare a klávesoch
* v Hampsteade sa stretol s britským komikom Rickym Gervaisom, ktorého považuje za svoju inšpiráciu
* takmer zomrel na ťažkú maláriu v africkom Togu
* vyštudoval financie na Masarykovej univerzite v Brne

## Referencie

Kategória:Absolventi Masarykovej univerzity
Kategória:Slovenskí cestovatelia
Kategória:Osobnosti z Bratislavy
Kategória:Slovenské osobnosti maďarského pôvodu
Slovensko na Letných olympijských hrách 2020

**[[Slovensko]] na [[Letné olympijské hry 2020|Letných olympijských hrách 2020]]** v Tokiu reprezentovalo 41 športovcov v 13 športoch. Na otváracom ceremoniáli malo Slovensko dvoch vlajkonosičov Zuzanu Rehák Štefečekovú a Mateja Beňuša. Pôvodne sa olympiáda mala konať 24. júla až 9. augusta 2020, no kvôli pandémii ochorenia COVID-19 bola preložená na 23. júla až 8. augusta 2021. Na záverečnom ceremoniáli bola vlajkonosičkou Danka Barteková.

## Medaily

## Športovci
Zoznam slovenských súťažiacich v jednotlivých športoch na Olympijských hrách.

## Atletika

Slovenskí atléti dosiahli vstupné štandardy na základe kvalifikačných časov alebo svetového rebríčka v nasledujúcich atletických disciplínach (maximálne 3 športovci na jedno podujatie):

### Bežecké disciplíny a chôdza
#### Muži

#### Ženy

### Technické disciplíny

## Bedminton

## Box

## Cyklistika

### Cestná
 

## Golf

## Gymnastika

### Športová gymnastika

## Kanoistika
 
### Vodný slalom

### Rýchlostná kanoistika

## Lukostreľba

## Plávanie

## Stolný tenis

## Športová streľba

### Muži

### Ženy

### Zmiešané tímy

## Tenis

## Zápasenie

## Referencie

## Externé odkazy
* Oficiálna stránka Letných olympijských hier 2020   
* Portál Slovenského olympijského výboru pre Olympiádu v Tokiu 
* Program OH na rtvs.sk 

Kategória:Krajiny na Letných olympijských hrách 2020
2020
Kategória:Šport na Slovensku v 2021
Smrť nás spojí

**Smrť nás spojí** () je americká čierna komédia. Prvá epizóda bola vysielaná 3. mája 2019 na Netflixe a v hlavných úlohách sa predstavili Christina Applegate a Linda Cardellini. Prvá séria mala veľmi pozitívne ohlasy. V júni 2019 bolo oznámené, že sa natáča aj druhá séria, ktorá mala premiéru 8. mája 2020. V júli 2020 bolo oznámené, že sa bude natáčať aj posledná tretia séria. Tretia séria, mala premiéru v novembri 2022. 

Applegatová bola za svoj herecký výkon nominovaná dva krát na ocenenie Emmy Award, v kategórii Najlepšia herečka v televíznom seriály (komédia) a jej herecká kolegyňa Linda Cardellini získala jednu nomináciu na Emmy Awards.

## Postavy a obsadenie

* ***Jen Harding*** – herečka: Christina Applegate

* ***Judy Hale*** – herečka: Linda Cardellini

* ***Steve Wood*** – herec: James Marsden

* ***Ben Wood*** – herec: James Marsden

* ***Christopher Doyle*** – herec: Max Jenkins

* ***Charlie Harding*** – herec: Sam McCarthy

* ***Henry Harding*** – herec: Luke Roessler

### Ostatné postavy
* ***Lorna Harding*** – herečka: Valerie Mahaffey

* ***Nick Prager*** – herec: Brandon Scott

* ***Ana Perez*** – herečka: Diana-Maria Riva

* ***Abe Rifkin*** – herec: Ed Asner

* ***Michelle*** – herečka: Natalie Morales

* ***Yolanda*** – herečka: Telma Hopkins

* ***Andrew Peters*** – herec: Rick Holmes

* ***Eleanor Hale*** – herečka: Katey Sagal

* ***Howard Hastings*** – herec: Jere Burns

* ***Eileen Wood*** – herečka: Frances Conroy

## Zdroj

Kategória:Televízne seriály z roku 2019
Kláštor svätého Františka (Cetona)

**Kláštor svätého Františka** () je kláštor v Toskánskom regióne Talianska v obci Cetona.

Kláštor bol postavený v roku 1212 a je súčasťou sugestívneho prírodného prostredia. Nachádza sa na náhornej plošine, ktorá je spojená s františkánskou legendou.  

Časom význam kláštora rástol a na konci 14. storočia bol pristavaný nový kostol s jednou rozľahlou loďou s oblúkom rozdeľujúcim presbytérium. 

Počas napoleonskej éry zničený a rozsiahlo obnovený kláštor v súčasnosti slúži komunite „Mondo X“ na liečbu drogovo závislých. 

V kláštore sa nachádzala Madona s dieťaťom *Madonna del Soccorso*, ktorej autorom je taliansky maliar a iluminátor Sano di Pietro a *Madonna col Bambino*, ktorej autorom je taliansky maliar Girolamo di Benvenuto.  

Na pravej stene a na oblúku je vidieť stopy fresiek z 15. storočia.

## Bibliografia

* L. Martini, *Montepulciano e la Valdichiana senese*, časť „I Luoghi della Fede“, Milano, Mondatori, 1999, str. 165 - 166

## Zdroj
* 

Kategória:Kláštory v Taliansku
Kategória:Stavby v Toskánsku
Kategória:Rímskokatolícka cirkev v Taliansku
Kyselina gulurónová

**Kyselina gulurónová** je monosacharidová urónová kyselina odvodená od gulózy. Kyselina L-gulurónová je C-3 epimér kyseliny <small>L</small>-galakturónovej a C-5 epimér kyseliny <small>D</small>-manurónovej. Spolu s kyselinou D-manurónovou je kyselina L-gulurónová zložkou kyseliny algínovej - polysacharidu získavaného z hnedých rias.

## Referencie

## Zdroj

Kategória:Sacharidy
Veľká cena Francúzska 2021

**Veľká cena Francúzska 2021** (franc. **Formula 1 Emirates Grand Prix de France 2021**), boli preteky Formule 1, ktoré sa konali dňa 20. júna 2021 na okruhu Circuit Paul Ricard v mestečku Le Castellet, na juhu Francúzska, neďaleko od Marseille. Bola to siedma Veľká cena sezóny 2021.

Pôvodne sa mala Veľká cena Francúzska konať až 27. júna, avšak kvôli zrušeniu Veľkej ceny Kanady a presunutí náhradných pretekov v Turecku sa termín presunul o jeden týždeň dopredu.

## Priebeh pretekov
Vedúci jazdec šampionátu Max Verstappen z Red Bullu vyhral preteky pred svojím hlavným rivalom v súboji o titul Lewisom Hamiltonom a tímovým kolegom Sergiom Pérezom.

Po štarte z prvého miesta sa Verstappen po chybe v prvej zákrute, do ktorej nedobrzdil, prepadol za Lewisa Hamiltona, ktorý štartoval z druhej priečky. Na treťom a štvrtom mieste sa nachádzali ich tímoví kolegovia Valtteri Bottas a Sergio Pérez. Počas prvých zastávok v boxoch sa Max Verstappen dostal späť pred Hamiltona. Sergio Pérez zastavil ako posledný z vedúcej skupiny v boxoch, sedem kôl za Valtterim Bottasom, ktorý ako prvý menil pneumatiky. Onedlho Verstappen, Hamilton a Bottas zahlásili, že si nemyslia, že pneumatiky vydržia až do konca pretekov. Na rozdiel od Mercedesu sa Red Bull v ďalšom priebehu pretekov rozhodol zavolať Maxa Verstappena druhý krát do boxov. S čerstvými pneumatikami dokázal najprv predbehnúť Bottasa, za ktorého sa prepadol v dôsledku zastávky v boxoch, a dve kolá pred koncom napokon predbehol aj Lewisa Hamiltona, ktorý viedol Veľkú cenu. V závere aj Sergio Pérez, ktorý sa väčšinu pretekov nachádzal na štvrtej priečke, predbehol Bottasa a sa tým pádom dostal na tretie miesto, na ktorom preteky dokončil.

## Výsledky
### Kvalifikácia

**Poznámky:**
*  – Lance Stroll zaznamenal v 1. kvalifikácii čas, ktorý bol pomalší ako 107%-ný čas; kvôli výsledkom z tréningov mu bolo napriek tomu povolený štart zo štartovného roštu
*  – Júki Cunoda havaroval v 1. kvalifikácii, v dôsledku čoho bol jeho tím AlphaTauri nútení mu vymeniť podvozok; kvôli tomu musel japonský pretekár odštartovať preteky z boxov

### Preteky

**Poznámky:**
*  – Vrátane dodatočného bodu za najrýchlejšie kolo pretekov

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2021
Kategória:Veľká cena Francúzska
Poliklinika Tehelná

**Poliklinika Tehelná, a.s.** je poliklinika v bratislavskej mestskej časti Nové Mesto na adrese Tehelná 26. Po svojom vzniku bola kedysi frekventovaným zdravotníckym centrom. Poliklinika v súčasnej podobe funguje od roku 2005, pôvodná budova bola postavená v roku 1986 ako súčasť Ústavu národného zdravia mesta Bratislavy. Z hľadiska architektúry má budova prehľadnú a prevádzkovo čistú dispozíciu a veľkorysý architektonický výraz rozsiahlych zdravotníckych stavieb svojho obdobia.

Majetok Poliklinky počas privatizácie bol vložený do Fondu národného majetku SR, ktorý bol od roku 2004 aj jediným akcionárom Poliklinky. Ten má zámer ju previesť a v minulosti o ňu prejavil záujem samosprávny kraj a mestská časť Nové Mesto.

## Referencie


Kategória:Nové Mesto (Bratislava)
Kategória:Budovy v Bratislave
Kategória:Nemocnice na Slovensku
Kategória:Architektúra z 1986
Evanjelická cirkev augsburského vyznania v Českej republike

náhľad|Kostol sv. Michala v Jichářích
náhľad|Logo ECAV v ČR
**Evanjelická cirkev augsburského vyznania v Českej republike** (ECAV v ČR) (po česky: *Evangelická církev augsburského vyznání v České republice*) je luteránska cirkev pôsobiaca na území Česka. Vznikla v roku 1993 transformáciou Slovenského evanjelického zboru augsburského vyznania v Prahe. Je členom Ekumenickej rady církví v Českej republike a spolupracuje so sesterskými luteránskymi cirkvami v Európe a v zámorí. 

## Organizácia
Základnou jednotkou ECAV v ČR je zbor na čele s predsedníctvom. Najvyšším orgánom cirkvi je potom synoda, ktorú tvorí biskup, kurátor, členovia predsedníctva jednotlivých zborov a zvolení delegáti zborov - synodáli. Predsedníctvo cirkvi tvoria biskup (od apríla 2012 Marián Čop) a kurátor (od novembra 2018 Lenka Hudobová).

V roku 2018 vyšiel pod názvom *Hrad přepevný,* kancionál ECAV v ČR.

ECAV v súčasnosti tvorí päť zborov:

* slovenský zbor v Prahe, 
* český zbor v Prahe,
* anglický zbor v Prahe; pražské zbory používajú kostol svätého Michala v Jirchářích,
* zbor v Brne, ktorý vykonáva bohoslužby v Husovom zbore v Královém Poli,
* zbor v Plzni, ktorý používa kostol U Ježíška.

Pre informovanie svojich členov a priaznivcov vydáva časopis *Evangelicus*.

## Členovia
Pri sčítaní ľudu v roku 2011 sa k ECAV prihlásilo celkom 6 632 osôb.

## Referencie

## Zdroj

Kategória:Evanjelická cirkev v Česku
Kanva

thumb|right|Plechové záhradné kanvy s ružicami
thumb|right|Plastová domáca kanvička s jedným držadlom bez ružice

**Kanva** alebo **krhla** je záhradnícka a záhradkárska nádoba, ktorá je určená na ručné zalievanie rastlín na záhrade. V domácnosti sa tiež bežne používajú **kanvice** v menšom prevedení na ručné zalievanie izbových rastlín, tento názov sa ale používa aj na nádobu na ohrev vody v kuchyni. Existujú aj malé kanvičky, ktoré slúžia ako detská hračka, kedy deti môžu pomáhať dospelým zalievať rastliny alebo sa len hrať na záhradníkov.

Kanva má zvyčajne valcovitý alebo ovalný tvar a je zvyčajne vyrobená z plechu alebo plastu. Klasická záhradnícka plechová kanva býva opatrená jedným alebo dvomi držadlami. Pokiaľ má dve držadla, potom jedno horné priečne je určené na prenášenie nádoby vo zvislej polohe, druhé bočné pozdĺžné držadlo je určené na úchop rukou pri polievaní rastlín. Na opačnej strane oproti bočnému držadlu je odo dna nádoby inštalovaná šikmá zalievacia hubica (zvyčajne rovná kónicka trubica), ktorá môže (ale nutne nemusí) byť opatrená odnímateľnou alebo aj pevnou rozprašovacou koncovkou nazývanou ružica alebo kropítko. Horná časť nádoby je spolovice zakrytá na strane pri hubici, otvor na nalievanie vody sa nachádza na strane bočného držadla.

## Poznámka
Okrem záhradníctva a záhradkárčenia sa kanva dá použiť aj pri inej ľudskej činnosti na ručný transport vody napríklad v stavebníctve, ale aj inde. Menšie kanvičky sa dajú výhodne použiť napríklad pri dolievaní prevádzkových kvapalín do spaľovacích motorov (napríklad chladiacej vody do chladiča) alebo pri dopĺňaní lámp na tekuté palivá, napríklad na dolievanie petroleja do petrolejovej lampy a pod.

## Zdroj
* 

Kategória:Záhradníctvo
Khaby Lame

**Khabane „Khaby“ Lame** (* 9. marec 2000, Senegal) je senegalsko-taliansky TikToker. Jeho videá sú známe tým, že ide o krátke komické paródie, v ktorých sarkasticky ukazuje na ľudí, ktorí si bezdôvodne komplikujú jednoduché úlohy. Od júna 2022 je účet Lame's TikTok najpopulárnejším účtom na TikToku na svete. Má 161,6 miliónov sledovateľov na TikToku a 79,8 miliónov sledovateľov na Instagrame.

## Životopis
Khaby Lame až do úspechu na internete pracoval v továrni v severnom Taliansku. Keď Pandémia ochorenia COVID-19 dorazila do Európy, stal sa nezamestnaným, presťahoval sa do bytu svojich rodičov v Chivasso a začal nakrúcať videoklipy. Svoje prvé video zverejnil 15. marca 2020. Lame má senegalské občianstvo. 

## Referencie

## Externé odkazy
* Účet na TikToku
* Účet na Instagrame

## Zdroj
*
Železničná stanica Kostiviarska

**Železničná stanica Kostiviarska** je železničná stanica v banskobystrickej mestskej časti Kostiviarska. Leží na trati 170 Zvolen – Vrútky. Nie je elektrifikovaná.

## Doprava
Na stanici sa nachádzajú 4 koľaje. Stanica patrí do Oblastného riaditeľstva Zvolen.

## Referencie

## Iné projekty

## Externé odkazy
* Stanica na stránke VLAKY.NET

Kostiviarska
Kategória:Kostiviarska
Kategória:Doprava v Banskej Bystrici
Kategória:Stavby v Banskej Bystrici
Železničná stanica Sliač kúpele

**Železničná stanica Sliač kúpele** je železničná stanica na Sliači. Leží na trati 170 Zvolen – Vrútky. Je elektrifikovaná 25 kV striedavého prúdu.

## Doprava
Na stanici sa nachádzajú 3 dopravné a 1 manipulačná koľaj. Administratívne patrí pod stanicu Zvolen osobná stanica. Je stanicou zmiešanou a medziľahlou. Má dve ostrovné nástupištia.

Stanica patrí do Oblastného riaditeľstva Zvolen.

## Referencie

## Iné projekty

## Externé odkazy
* Stanica na stránke VLAKY.NET

Sliač
Kategória:Sliač
Kategória:Doprava v okrese Zvolen
Kategória:Stavby v okrese Zvolen
Zlatá bula bratislavská

**Zlatá bula bratislavská** (iné názvy: **Zlatá bula pre Bratislavu**, **Zlatá bula kráľa Mateja**) je listina Uhorského kráľa Mateja Korvína z 27. mája 1464, ktorou po svojej korunovácii 29. marca potvrdil mestu Bratislava všetky privilégiá a výsady predchádzajúcich panovníkov.

## Zdroje

## Literatúra
* 

Kategória:Dejiny Uhorska
Kategória:Dejiny Slovenska
Kategória:Dejiny Bratislavy
Kategória:Historické dokumenty
Kategória:Pomenovania podľa Bratislavy
Železničná stanica Harmanec jaskyňa

**Železničná stanica Harmanec jaskyňa** je železničná stanica v Dolnom Harmanci. Leží na trati 170 Zvolen – Vrútky v nadmorskej výške 630 m n.m. Nie je elektrifikovaná. Pôvodne mala názov Horný Harmanec, v rokoch 1949 až 1962 Harmanecké jaskyne a od roku 1962 má súčasný názov. V blízkosti stanice je Harmanecká jaskyňa.

## Doprava
Na stanici sa nachádzajú 4 koľaje: 3 dopravné a 1 ostatná. Stanica patrí do Oblastného riaditeľstva Zvolen.

Od 3. júla do 19. septembra 2021 sezónne vlaky poskytujú spojenie k Harmaneckej jaskyni premávajúce v sobotu.

## Referencie

## Iné projekty

## Externé odkazy
* Stanica na stránke VLAKY.NET

Harmanec jaskyňa
Kategória:Dolný Harmanec
Kategória:Doprava v okrese Banská Bystrica
Kategória:Stavby v okrese Banská Bystrica
Stine Bramsenová

**Stine Wintherová Bramsenová Simonsenová** (neprechýlene Stine Winther Bramsen Simonsen; * 13. december 1986, Ry, Dánsko) je dánska speváčka a skladateľka.

## Životopis
Stine Bramsenová sa preslávila v roku 2004, keď začala spievať v hitovej skupine Alphabeat, s ktorou vydala päť albumov. Paralelne k svojej činnosti v Alphabeat sa stala hosťujúcou umelkyňou v piesni „I Want You (To Want Me Back)“ od Mortena Hampenberga a Alexandra Browna (2011) a „32“ od Carpark North (2013), druhé bolo IFPI Danmark certifikované platinovou platňou.

V septembri 2013 sa Bramsenová vydala za Kaspera Adsbøla.

V roku 2014 speváčka oznámila blížiace sa vydanie svojho sólového projektu. Prvý singel, „Prototypical“, sa dostal na druhé miesto v rebríčku Track Top-40 a dosiahol zlatú platňu za predaj viac ako 15 000 kópií v celej krajine. Na začiatku roka 2015 vyšlo EP *Stine Bramsen*, ktoré debutovalo na 11. mieste v hitparádach, a na jeseň toho istého roku nasledoval debutový album *Fiftyseven*, ktorý sa dostal na popredné priečky v dánskom rebríčku a bol certifikovaný zlatou platňou za viac ako 10 000 predaných kópií. Prvý singel albumu, „Karma Town“, je tiež certifikovaný zlatou platňou.

V septembri 2013 sa Bramsenová vydala za Kaspera Adsbøla.

## Diskografia
### Albumy
* *[[Fiftyseven]]* (2015)

### EP
* *Stine Bramsen* (2015)

### Singler

### Ako hosťujúca umelkyňa
* The Jam Band featuring Stine Bramsen – „Good Times (Live fra Bremen Sæson 4)“ (2011)
* Morten Hampenberg & Alexander Brown featuring Stine Bramsen – „I Want You (To Want Me Back)“ (2011)
* Carpark North featuring Stine Bramsen – „32“ (2013)
* Volbeat featuring Stine Bramsen – „Dagen Før“ (2021)

## Referencie

## Zdroj
* 

Kategória:Dánske popové speváčky
Koral (Pezinok)

**Koral** je obchodný dom na ulici M. R. Štefánika číslo 19 v Pezinku. 

Ide o pôvodne jednopodlažný meštiansky dom postavený v 2. tretine 16. storočia v renesančnom štýle, kedy bol na jeho fasádu umiestnený kamenný reliéf Korunovania Panny Márie vyhotovený v rokoch 1711 až 1714 pravdepodobne po ukončení morovej epidémie. Pôdorys domu je v tvare písmena U. Stavba prešla úpravou v 17. storočí, koncom 20. storočia a začiatkom 21. storočia.

## Referencie

Kategória:Stavby v Pezinku
Kategória:Obchodné domy na Slovensku
HAELOS

**Hælos** (štylizované ako **HÆLOS** niekedy ako **Haelos** alebo **HAELOS**) je britská trip-hopová skupina z Londýna.

Prvý singel skupiny, „Dust“ vyšiel v roku 2014 a v roku 2015 nasledovali single „Pray“ a „Earth Not Above“.  Po uzavretí zmluvy s Matador Records v roku 2015 vydali EP „Earth Not Above“, na ktoré začiatkom roka 2016 nadviazal album „Full Circle“. *Full Circle* dosiahol 5. miesto v rebríčkoch časopisu US 'Billboard*'. Tento časopis ich označil ako „dark euphoria“. * V januári 2019, popri vydaní singlu „Kyoto“, skupina vydala svoj druhý album s názvom „Any Random Kindness“,  ktorý vyšiel 10. mája toho istého roku.  Neskôr v roku 2021 skupinu opustil Arthur Delaney a skupina Haelos svoj ďalší album "Somnum" vydala bez neho.

## Diskografia
### Albumy
* „Full circle“ (2016)
* *Any Random Kindness* (2019)

### EP
* „Earth not above“ (2015)
* „I'm there“ (2020)
* „Somnum“ (2021)

### Single
* „Dust“, 2014
* „Pray“, 2015
* „Earth Not Above“, 2015
* „Buried in the Sand“, 2018
* „Kyoto“, 2019
* „Boy / Girl“, 2019
* „End of World Party“, 2019

## Referencie

## Externé odkazy
* haelos.com

## Zdroj

Kategória:Anglické elektronické hudobné skupiny
Kategória:Hudobné skupiny z Londýna
Kategória:Trip-hopové hudobné skupiny
L'archipel

**L'archipel** je rozostavaný kancelársky mrakodrap, ktorý sa bude nachádzať v obchodnej štvrti La Défense neďaleko francúzskeho Paríža (presnejšie v Nanterre). Otvorenie je naplánované na rok 2021. Mrakodrap bude vysoký 106 metrov.

V budove bude mať globálne sídlo spoločnosť Vinci.

## Referencie

## Externé odkazy
* L'archipel  

Kategória:Mrakodrapy v La Défense
Kategória:Architektúra z 2021
Kategória:Nanterre
Kategória:Stavby v departemente Hauts-de-Seine
Jiráskovo námestie

**Jiráskovo námestie** je námestie:

* v Ostrave, pozri Jiráskovo námestie (Ostrava)
* v Plzni, pozri Jiráskovo námestie (Plzeň)
* v Prahe, pozri Jiráskovo námestie (Praha)
* v Trutnove, pozri Jiráskovo námestie (Trutnov)
Pljeskavica

[náhľad|Pljeskavica s [hranolky|hranolkami a omáčkou]]
náhľad|Pljeskavica v žemli
**Pljeskavica** (iné názvy: **pleskavica**, **plieskavica**; v srbskej cyrilike *пљескавица*) je jedlo z mletého mäsa (bravčového, hovädzieho, ovčieho, prípadne z viac druhov mäsa), cibule a korenia. 

Ide o mäsovú placku, ktorá sa následne griluje. Niekedy sa tiež pridáva tuk alebo strúhanka. Zvyčajne sa podáva v žemli (podobne ako hamburger), často s ajvarom (omáčkou z baklažánu a papriky), smotanou alebo s pikantným syrovým šalátom *urnebes*.

Pochádza pôvodne zo srbskej kuchyne, je ale možné sa s ňou stretnúť aj inde na Balkáne (v Chorvátsku, v Bosne a Hercegovine), zvyčajne sa podáva ako pouličné jedlo.

## Varianty
* *Leskovačka pljeskavica*, najpopulárnejší variant pljeskavice, pochádza zo srbského mesta Leskovac. Tento variant obsahuje viac cibule a je veľmi pikantný.
* *Šarska pljeskavica*, variant so syrom kaškaval, pochádzajúci z oblasti Šar planina
* *Hajdučka pljeskavica*, variant z hovädzieho mäsa zmiešaného s údeným bravčovým, pomenovaný podľa hajdúkov.
* *Vranjanska pljeskavica*, variant z mesta Vranje, podávaný s paradajkovo-paprikovou omáčkou
* *Punjena pljeskavica*, pljeskavica plnená ovčím syrom

## Referencie

## Zdroj
*

Kategória:Jedlá
Kategória:Srbská kuchyňa
Kategória:Chorvátska kuchyňa
Čalamáda

**Čalamáda** môže byť:
* pokrájaná zmes zeleniny, nakladaná v kyslom alebo sladkokyslom náleve, pozri čalamáda (jedlo)
* druh silážovaného krmiva pre dobytok, pozri čalamáda (krmivo)
* husto zasiata kukurica na zelené krmivo, pozri čalamáda (kukurica)
* prenesene: zmes nezmyslov

## Zdroje
Arpád Tesár

Prof. Ing. **Arpád Tesár**, CSc. (* 1. február 1919 Vrútky – † 15.&nbsp;jún 1989 Bratislava) bol slovenský stavebný inžinier a vysokoškolský profesor.

## Život
náhľad| Most SNP v&nbsp;Bratislave - Tesár bol autorom jeho oceľovej konštrukcie
Narodil sa do rodiny železničného robotníka. Neskôr vyštudoval Slovenskú technickú univerzitu v Bratislave a koncom roka 1944 študoval na Technickej univerzite v&nbsp;Berlíne-Charlottenburg. Potom nastúpil ako asistent do ateliéru Ferdinanda Schleichera, kde pedagogicky pôsobili aj Franz Dischinger, Friedrich Tolke či Arnold Agatz, a pracoval tu do roku 1945. Následne sa do roku 1948 venoval na bratislavskom Ministerstve mostov a železníc opravám železničných tratí. Potom prešiel na pozíciu vedúceho projektového oddelenia bratislavskej pobočky Vítkovických železiarní a viedol Hutný projekt. Roku 1955 bol Tesár menovaný do funkcie vedúceho dizajnového oddelenia Výskumného ústavu zvárania v&nbsp;Bratislave, kde mal na starosti zváranie tlakových nádob a nádrží. Vyvinul tu nové pracovné postupy, ktoré reagovali na skutočnosť, že československé hospodárstvo začalo namiesto vysoko kvalitnej železnej rudy zo Švédska používať menej hodnotnú zo Sovietskeho zväzu, respektíve z&nbsp;Ukrajiny. Zároveň sa v štyridsiatych a päťdesiatych rokoch 20.&nbsp;storočia zapájal do projekcie niekoľkých mostov či priemyselných objektov. Spolupracoval tiež s&nbsp;Jozefom Lackom, s&nbsp;ktorým projektoval bratislavský most Slovenského národného povstania vybudovaný medzi rokmi 1967 a 1972.

Jeho zásadou bol výrok, že *"staticky dokonalá konštrukcia je aj esteticky krásna"*

Tesár patril medzi členov Slovenskej akadémie vied a bola mu udelená Zlatá medaila Aurela Stodolu.

## Vybrané diela
*priemyselné stavby v Istebnom, Krompachoch, Brezne a Podbrezovej
*predpätý lanový potrubný most v Kralupoch
*návrh prvej veže na Kamzíku
*Červený most
*Železničnú časť Starého mosta v Bratislave
*Most SNP
*Bánovský viadukt
*Tisovecký viadukt
*objekty železiarní v Istebnom a Krompachoch
*veže horákov v Slovnafte
*strecha bratislavského Zimného štadióna Ondreja Nepelu

## Referencie

* Tesár, Alexander. (2019). The Centenary of Professor Arpád Tesár. Civil and Environmental Engineering. 15. 10.2478/cee-2019-0001.

## Zdroj

Kategória:Úmrtia 15. júna
Kategória:Úmrtia v 1989
Kategória:Narodenia 1. februára
Kategória:Narodenia v 1919
Kategória:Slovenskí stavební inžinieri
Kategória:Osobnosti z Vrútok
Rovná hora

**Rovná hora** môže byť:

* horské sedlo v Malej Fatre, pozri Rovná hora (sedlo)
* vrch v Malej Fatre, pozri Rovná hora (vrch v Malej Fatre)
* chránené územie v Česku, pozri Rovná hora (prírodná rezervácia)
Masliak kravský

Súbor:Gatunek_jadalny.svg **Masliak kravský** (lat. *Suillus bovinus*) je jedlá huba z čeľade masliakovité.

## Výskyt
Rastie od augusta do októbra, hlavne v mladších lesných porastoch na piesčitých a kyslejších pôdach. Najrozšírenejší je v nížinách, kde rastie všade v oblastiach výskytu borovice sosny.

## Vzhľad
*Klobúk* s priemerom 5-10 cm má plavohnedú až oranžovohnedú farbu. V mladosti je klobúk plstnatý, neskôr slizký a lesklý. Pokožku možno v útržkoch olúpať.

*Hymenofor* (výtrusorodá vrstva v spodnej časti klobúka) je rúrkovitý. Rúrky dosahujú dĺžku až 10 mm a sú najprv žltohnedé, okrové až olivovo hnedozelené. Póry sú sfarbené rovnako ako rúrky, neskôr trochu tmavnú.

*Hlúbik* je trochu bruchatý, neskôr takmer valcovitý, bez prsteňa, 30-80 mm dlhý a 2-15 mm hrubý. Má rovnakú farbu ako klobúk alebo o niečo bledšiu.

## Možnosti zámeny
Masliak kravský je možné zameniť za masliak zrnitý, ktorý sa odlišuje drobnými a žltými ústiami rúrok alebo za masliak strakatý, ktorý má šupinato vláknitý klobúk.

## Referencie

## Iné projekty

Kategória:Masliakovité
Kategória:Jedlé huby
Petřiny (stanica pražského metra)

náhľad|Stanica metra vo výstavbe, deň otvorených dverí 19.01.2013
**Petřiny** je stanica metra v Prahe na linke A. Bola otvorená 6. apríla 2015. Je jednou zo štyroch najnovších staníc pražského metra. Súčasne je jednou z najhlbšie uložených staníc v Prahe.

## Charakter stanice
Stanica Petřiny sa nachádza pod Brunclíkovou ulicou. Stanica je navrhnutá ako razená. Nachádza sa  pod úrovňou terénu s jedným povrchovým vestibulom nacházajúcim sa pred križovatkou s ulicou Na Petřinách. Zvláštnosťou tejto stanice je tiež stanovisko pre dozorcu stanice s kruhovým oknom, ktoré je nazývané „ponorka“. Projekt stanice vznikol v kanceláriách Metroprojektu, autorom je architekt Jiří Pešata.

## Možnosť dočasného ukončenia metra A v stanici
Dlhý priamy úsek a sklonové pomery traťových tunelov v smere k stanici Nemocnice Motol umožňujú stanicu Petřiny realizovať prípadne ako dočasne koncovú. Za stanicou smerom na Motol boli pôvodne navrhnuté obratové a odstavné koľaje v klasickom štvorkoľajovom usporiadaní. Následne však bolo usporiadanie zmenené na trojkoľajové. Za obratovým tunelom sa potom bude nachádzať zázemie vzduchotechniky. Stredový tunel slúžil behom výstavby stanice ako prístupový. Ďalej za ním sa nachádza štola Markéta, ktorá umožňovala prístup techniky smerom z Břevnova. Štola má byť po dokončení stanice zasypaná.

## Referencie

## Zdroj

Kategória:Stanice pražského metra
Kategória:Architektúra z 2015
Masliak

**Masliak** (lat. *Suillus*) je rod húb z čeľade masliakovité.

## Druhy
Rod zahŕňa okolo 110 druhov (stav 2021). 

Z nich sa na Slovensku vyskytujú tieto druhy:
*masliak kravský (*Suillus bovinus*)
*masliak kopcový (*Suillus collinitus*)
*masliak močiarny (*Suillus flavidus*)
*masliak zrnitý (*Suillus granulatus*)
*masliak smrekovcový (*Suillus grevillei*)
*masliak douglaskový (*Suillus lakei*)
*masliak obyčajný (*Suillus luteus*)
*masliak citrónovožltý (*Suillus nueschii*)
*masliak biely (*Suillus placidus*)
*masliak limbový (*Suillus plorans*)
*masliak sibírsky (*Suillus sibiricus*)
*masliak tridentský (*Suillus tridentinus*)
*masliak strakatý (*Suillus variegatus*)
*masliak lepkavý (*Suillus viscidus*, = *Suillus laricinus*)

## Referencie

Kategória:Masliakovité
Jan Alexandrovič Nepomňaščij

**Jan Alexandrovič Nepomňaščij** (rus. ; 14. júl 1990, Briansk, Rusko) je ruský šachista, s ratingom Elo 2794 je najlepším aktívnym ruským šachovým hráčom a svetovou dvojkou v rebríčku FIDE (k 2. 5. 2023). Medzinárodnym majstrom (IM) sa stal v roku 2004 a v roku 2007, vo veku 16 rokov, 9 mesiacov a 17 dní, sa stal veľmajstrom (GM).

Jan Nepomňaščij zvíťazil na turnaji kandidátov 2020/21 (turnaj bol v marci 2020 v polovici prerušený z dôvodu pandémie COVID-19 a dohrával sa na jar 2021), pričom získal 8,5 bodov zo 14 možných. Stal sa tak vyzývateľom Magnusa Carlsena na MS v šachu 2021, zápas na 14 partií predčasne prehral 7,5 : 3,5. Neskôr zvíťazil aj na turnaji kandidátov 2022 (9,5/14), pričom neprehral ani jednu partiu. V roku 2023 hral o titul majstra sveta  proti Ting Li-ženovi (majster sveta Magnus Carlsen sa titulu vzdal). Zápas na 14 partií ale prehral 7 : 7 (1½ : 2½) v tajbrejku.

## Referencie

## Iné projekty

## Externé odkazy
* 365chess.com

Kategória:Ruskí šachisti
Kategória:Medzinárodní veľmajstri
Kategória:Šachoví veľmajstri
Elektrosvit

**Elektrosvit** (celý menom: 1950-1989: **Elektrosvit, národný podnik** alebo **ELEKTROSVIT národný podnik**; 1989-1990: **ELEKTROSVIT, štátny podnik**, 1991-(?)1998: **Elektrosvit Nové Zámky, a.s.**) bol podnik (najprv národný podnik, potom štátny podnik a nakoniec akciová spoločnosť) so sídlom v Nových Zámkoch, v ktorom sa od roku 1950 vyrábali najmä svietidlá a chladničky. Ďalšie závody mal v Svatobořiciach, Karlovych Varoch, Tepliciach, Ostravy a Vrakúňa.

V budove národného podniku v Nových Zámkoch bol pôvodne závod na výrobu kože, neskôr po druhej svetovej vojne sa tu vyrábala obuv. V 50. rokoch sa rozhodlo o jeho presune do Partizánskeho a tu vznikol závod na výrobu svietidiel, chladničiek a iných zariadení. Podnik postupne rástol, vyprodukoval viacero známych výrobkov, ktoré boli exportované aj do zahraničia. Výroba bola orientovaná hlavne na export. Popri závodoch bola vybudovaná materská škola, rekreačné stredisko a bol založený klub telovýchovnej jednoty.

V roku 1991 bola založená akciová spoločnosť Elektrosvit Nové Zámky, a.s., na ktorú prešiel majetok podniku. V 90. rokoch dochádzalo k prepúšťaniu zamestnancov a krízy podniku, v roku 1998 bol na spoločnosť vyhlásený konkurz a došlo k ukončeniu výroby. 

V súčasnosti obchodné meno Elektrosvit používa česká spoločnosť Elektrosvit Svatobořice, a.s., kde svojho času sídlil jeden zo závodov Elektrosvitu.

## Referencie

## Zdroj
* https://watson.sk/?id=1867
* https://izamky.sk/NZONLINE/podniky/ele_pub_02.pdf

Kategória:Zaniknuté podniky na Slovensku
Kategória:Nové Zámky
Nádraží Veleslavín (stanica pražského metra)

**Nádraží Veleslavín** je stanica metra v Prahe na linke A. Bola otvorená 6. apríla 2015.

## Názov
Pracovný názov stanice bol Veleslavín, ktorý bol potvrdený v prvom schvaľovaní pražských radných v júni 2012. V januári 2013 miestopisná komisia pražského magistrátu doporučila premenovanie dvoch chystaných staníc, aby presnejšie zodpovedali pražskému miestopisu. Doterajší pracovný názov Veleslavín sa tak mal zmeniť na Nádraží Veleslavín, podľa blízkej železničnej stanice a existujúcej zastávky električiek a autobusov.

## Charakter
náhľad|Koľaj v stanici a prichádzajúci vlak (2015)
Stanica sa nachádza v priestore medzi stávajúcou traťou Správ železníc (obvod železničnej stanice Veleslavín) a východnej časti ulice K Červenému vrchu, so stredom približne pod ulicou Európska. Je plytko razená, asi  pod zemou s jedným podpovrchovým vestibulom situovaným medzi železničnou traťou a križovatkou Európskej a Kladenskej ulice. Dĺžka nástupišta je .

Poloha stanice, vestibulu a jednotlivých výstupov sú také, aby umožňovali v etape priame väzby na dočasný autobusový terminál a zároveň bez nutnosti prestavby v predstihu reagovali na predpokladanú modernizáciu existujúcej trate Českých drah. Taktiež budúca urbanizácia priestoru medzi železničnou traťou a Európskou ulicou je z takto umiestnenej stanice dobre možná. Uvedeným predpokladom zodpovedá navrhnutý princíp usporiadania podchodu a vestibulu v dvoch výškových úrovniach. Autobusový terminál má umožniť ukončenie časti mestských, prímestských a regionálnych autobusových liniek namiesto Dejvickej (Vítězného námestia).

Projekt stanice vznikol v kanceláriách Metroprojektu, autorkou je architektka Hana Vermachová.

## Kritika
Stanica bola od začiatku kritizovaná za neexistujúce eskalátory na stanici, z ktorej jazdia ľudia na letisko. Architekt Adam Gebrian vo svojej relácii na stanici kritizoval zlé napojenie na blízku železničnú stanicu.

## Galerie

Súbor:Nádraží Veleslavín - nápis.JPG|Nápis Nádraží Veleslavín pri koľaji metra
Súbor:NadraziVeleslavin (02).jpg|Dominant stanice – hodiny na nástupišti (2015)
Súbor:Nádraží Veleslavím (metro), vstup (004).jpg|Vestibul stanice Nádraží Veleslavín (2015)
Súbor:NadraziVeleslavinMetro 12.JPG|Autobusový terminál stanice (2015)
Súbor:Vokovice, Veleslavínská, výtah stanice metra Nádraží Veleslavín.jpg|Výťah vedúci z povrchu až do stanice metra (2015)
Súbor:Nádraží Veleslavín, autobusový terminál, výstupy z metra.jpg|Výstupy z metra


## Referencie

## Zdroj

Kategória:Stanice pražského metra
Kategória:Architektúra z 2015
Obchodný dom Urban

**Obchodný dom Urban** (skrátene **OD Urban**) je obchodný dom na Hlavnej ulici v Košiciach. 
Bol otvorený 22. apríla 2021. Na štyroch podlažiach bude umiestnených viac ako 30 prevádzok s predajnou plochou , boutique kino, food court a kancelárske priestory. V súčasnosti (apríl 2022), je otvorených 15 prevádzok.

## Poloha
Obchodný dom sa nachádza v severnej časti Hlavnej ulice, neďaleko budovy Ústavného súdu Slovenskej republiky na konci Čermeľského potôčika.

## Vznik
náhľad|OD Urban počas rekonštrukcie
Samotná budova po dokončení v rokoch 1968 až 1994 niesla názov OD Prior, neskôr OD K-Mart a pod názvom OD Tesco fungovala od roku 1996 až do apríla 2018. OD Urban vznikol postupnou rekonštrukciou pôvodného obchodného domu Tesco. Pôvodný obchodný dom spoločnosť Tesco v máji 2019 odpredala. Najprv budovu kúpila popradská spoločnosť Azor, no neskôr budovu odkúpila developerská spoločnosť ARKON. Investície na rekonštrukciu budovy sa vyšplhali na zhruba 20 miliónov €.

## Referencie

## Pozri aj
* Obchodný dom Tesco (Košice)

## Iné projekty

## Externé odkazy

* Oficiálna stránka OD Urban

Urban
Kategória:Nákupné centrá v Košiciach
Kategória:Architektúra z 2021